27. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 39323/1730 της 15/17 Μαρτ. 1977 (ΦΕΚ Β΄ 241) Περί διαγραφής χρεών που οφείλονται από Φόρο Μεταβίβασης Ακινήτων που ανήκουν στο Δημόσιο. Έχοντες υπόψη: Τις διατάξεις των παρ. 2 και 3 του άρθρ. 48 του Νόμ. 542/1977 «περί τροποποιήσεως, αντικαταστάσεως και συμπληρώσεως φορολογικών και άλλων τινών διατάξεων», αποφασίζουμε: Καθορίζουμε τον τρόπο διαγραφής των χρεών που οφείλονται από φόρο μεταβιβάσεως των ακινήτων, τα οποία ανήκουν στο Δημόσιο ή σε Νομικά Πρόσωπα Δημοσίου Δικαίου με τον εξής τρόπο: Τα Δημόσια Ταμεία στις περιπτώσεις που τους υποβάλλονται με αίτηση από τον υπόχρεο της οφειλής τα κατωτέρω δικαιολογητικά θα προέρχονται με την απόφαση αυτή στην έκδοση ενός Τετραπλοτύπου Ατομικού Φύλλου Εκπτώσεως (Τ.Α.Φ.Ε.) και θα διαγράφουν τον οφειλόμενον φόρον μεταβιβάσεως ακινήτων. Τα δικαιολογητικά που απαιτούνται για την έκδοση των Τ.Α.Φ.Ε. είναι: α)Δήλωση ενώπιον συμβολαιογράφου σε ανατρεπτική προθεσμία 6 μηνών από της ενάρξεως ισχύος του Νόμ. 542/1977 (14.2.1977). Με τη δήλωση αυτή ο ενδιαφερομενος ή οι ενδιαφερόμενοι θα αναγνωρίζουν την κυριότητα του Δημοσίου ή του Νομικού Προσώπου Δημοσίου Δικαίου στο οποίο ανήκει το ακίνητο και δια το οποίο οφείλεται φόρος μεταβιβάσεως και β)Πιστοποιητικό του αρμοδίου υποθηκοφύλακος, ότι η πιο πάνω δήλωση έχει μεταγραφεί. Η απόφαση αυτή να δημοσιευθεί στην Εφημερίδα της Κυβερνήσεως. (Μετά την σελ. 54,12(α) Σελ. 54,13 Τεύχος 636-Σελ. 103 Φορολογία Μεταβίβασης Ακινήτων και Πλοίων 27.Α.θ.25-27 